รายงานคณะกรรมการตรวจสอบ

คณะกรรมการตรวจสอบได้รับการแต่งตั้งขึ้นตามมติของคณะกรรมการของบริษัทฯ ให้มีบทบาท หน้าที่
ความรับผิดชอบในการสอบทานรายงานทางการเงิน รายการที่เกี่ยวข้องกัน
และงานการตรวจสอบภายใน รวมทั้งส่งเสริมและผลักดันให้บริษัทฯ
ปฏิบัติตามข้อพึงปฏิบัติที่ดีของบริษัทจดทะเบียน เพื่อให้บริษัทฯ มีการกำกับดูแลกิจการที่ดี
มีการบริหารความเสี่ยง และระบบการควบคุมภายในที่มีประสิทธิภาพ ประสิทธิผล

ในปี 2558 ได้เปลี่ยนการนับรอบการประชุมเป็น 1 ม.ค. 2558 ถึง 31 ต.ค. 2558
คณะกรรมการตรวจสอบของบริษัทมีการประชุม รวมทั้งสิ้น 4 ครั้ง
คณะกรรมการตรวจสอบประกอบด้วย 1. นายสิทธิ ลีละเกษมฤกษ์ เป็นประธานกรรมการตรวจสอบ
2. ดร.นงลักษณ์ พินัยนิติศาสตร์ กรรมการตรวจสอบ 3. นายการุณ กิตติสถาพร
กรรมการตรวจสอบ 4. ศ.ดร.วรภัทร โตธนะเกษม คณะกรรมการตรวจสอบ
โดยกรรมการตรวจสอบทั้ง 4 ท่าน มิได้เป็นกรรมการในบริษัทใหญ่ บริษัทย่อย บริษัทร่วม
และบริษัทย่อยในลำดับเดียวกัน มีคุณสมบัติครบถ้วนตามกฎหมาย กฎ ระเบียบ ไม่ได้ถือหุ้นของบริษัท
ไม่มีส่วนร่วมในการบริหารงาน หรือเป็นผู้สอบบัญชี ที่ปรึกษา คู่ค้า หรืออื่น ๆ กับบริษัท
และบริษัทในกลุ่ม ซึ่งเป็นไปตามเกณฑ์ที่กฎหมาย กฎ ระเบียบได้กำหนดไว้
เรื่องสำคัญที่คณะกรรมการตรวจสอบได้พิจารณาในรอบ 1
ปีที่ผ่านมาพร้อมโดยสรุปประกอบด้วยเรื่องต่างๆ ดังนี้

1.  พิจารณาและสอบทานงบการเงินรายไตรมาส , งบการเงินประจำปี

  คณะกรรมการตรวจสอบได้สอบทานงบการเงินร่วมกับผู้สอบบัญชีโดยที่ฝ่ายจัดการไม่ได้เข้าร่วมประชุมด้วย
  จำนวน 4 ครั้ง เพื่อส่งเสริมการปฏิบัติหน้าที่อย่างเป็นอิสระของผู้สอบบัญชี สอบถามและรับฟังคำ
  ชี้แจง และ/หรือข้อคิดเห็นในประเด็นต่างๆ ที่เกี่ยวข้องกับรายงานทางการเงิน
  รวมทั้งวิธีปฏิบัติทางการบัญชี ผู้สอบบัญชีมิได้ตั้งข้อสังเกตที่มีนัยสำคัญ
  เพื่อให้มั่นใจได้ว่างบการเงินเปิดเผยข้อมูลที่เพียงพอ ทันต่อเวลาการปฏิบัติ
  ตามหลักการบัญชีที่รับรองทั่วไป มาตรฐานการบัญชี และการ
  เปลี่ยนแปลงนโยบายบัญชีที่สำคัญของบริษัท ก่อนเสนอคณะกรรมการบริษัท

  คณะกรรมการตรวจสอบเห็นว่า รายงานทางการเงินในปี 2558 ที่บริษัทฯ จัดทำขึ้นนั้น
  มีความถูกต้องตามที่ควรในสาระสำคัญ และเป็นไปตามมาตรฐานการบัญชีที่รับรองโดยทั่วไป

2.  การกำกับดูแลกิจการที่ดี

  คณะกรรมการตรวจสอบได้สอบทานการปฏิบัติตามนโยบายการกำกับดูแลกิจการที่ดี ตามหลักของ
  กฎหมาย และแนวทางปฏิบัติ ที่คณะกรรมการกํากับหลักทรัพย์และตลาดหลักทรัพย์ (ก.ล.ต.)
  ตลอดจนกฎหมายอื่น ๆ ที่เกี่ยวข้องได้กำหนดไว้อย่างเคร่งครัด เพื่อให้การดําเนินงานของบริษัทฯ
  มี ความโปร่งใส สร้างความเชื่อมันให้แก่ผู้ถือหุ้น และผู้ลงทุน

3.  สอบทานการบริหารความเสี่ยง

  คณะกรรมการตรวจสอบได้สอบทานระบบการบริหารความเสี่ยงของบริษัท
  โดยมุ่งเน้นในความเสี่ยงที่สำคัญของบริษัท
  ติดตามรายงานการบริหารความเสี่ยงที่สำคัญของบริษัทจากคณะกรรมการบริหารความเสี่ยงเป็นรายไตรมาส
  ในปี 2558
  คณะกรรมการตรวจสอบเห็นว่าระบบการบริหารความเสี่ยงของบริษัทมีความเพียงพอและเหมาะสมแล้ว

4.  สอบทานระบบการควบคุมภายในและระบบการตรวจสอบภายในที่เหมาะสม

  สอบทานการตรวจสอบภายใน โดยการสอบทานรายงานการตรวจสอบภายใน ซึ่งครอบคลุม
  ระบบงานที่สำคัญของบริษัท ตลอดจนให้คำแนะนำต่างๆ ต่อสำนักตรวจสอบภายใน
  เพื่อเพิ่มประสิทธิภาพและประสิทธิผลในการปฏิบัติงาน
  โดยได้มีการพิจารณาและให้ความเห็นชอบต่อแผนการตรวจสอบ ประจำปี
  ทั้งนี้ยังได้สนับสนุนให้มีการพัฒนาความรู้ของบุคลากรของ หน่วยงานตรวจสอบ
  เพื่อให้การปฏิบัติงานตรวจสอบภายในเป็นไป ตามมาตรฐานสากล
  และยกระดับการตรวจสอบภายในให้มี ประสิทธิภาพยิ่งขึ้น

5.  สอบทานความเหมาะสมของรายการที่อาจมีความขัดแย้งทางผลประโยชน์

  คณะกรรมการตรวจสอบเห็นว่ารายการเกี่ยวโยงกันหรือ
  รายการที่อาจมีความขัดแย้งทางผลประโยชน์ รวมถึงการเปิดเผย ข้อมูลของรายการดังกล่าว
  ตามข้อกำหนดของตลาดหลักทรัพย์ แห่งประเทศไทยและสำนักงานคณะกรรมการหลักทรัพย์และ
  ตลาดหลักทรัพย์ โดยพบว่ารายการดังกล่าวเป็นการดำเนินการตาม
  ธุรกิจปกติของบริษัทในราคาที่สมเหตุสมผล และได้มีการเปิดเผย ข้อมูลอย่างเพียงพอ
  ถูกต้องและครบถ้วนแล้ว

6.  การปฏิบัติตามกฎหมาย และกฎ ระเบียบของสำนักงาน ก.ล.ต. ตลาดหลักทรัพย์ฯ
    และกฎหมายที่เกี่ยวข้องกับการดำเนินธุรกิจของบริษัทฯ

  คณะกรรมการตรวจสอบได้สอบทานการปฏิบัติตามกฎหมายว่าด้วยหลักทรัพย์และ ตลาดหลักทรัพย์
  ข้อกำหนดของตลาด หลักทรัพย์แห่งประเทศไทย
  รวมทั้งกฎหมายอื่นที่เกี่ยวข้องกับการดำเนินธุรกิจของบริษัทเพื่อ
  ให้เกิดความถูกต้องและโปร่งใสแก่ผู้ถือหุ้น และผู้เกี่ยวข้องทุกฝ่าย

7.  ความเหมาะสมของผู้สอบบัญชี

  คณะกรรมการตรวจสอบได้พิจารณาคัดเลือกผู้สอบบัญชีและค่าตอบแทน โดยพิจารณาถึงความรู้
  ความสามารถ ประสบการณ์ และคุณภาพงานของผู้สอบบัญชีในรอบปีที่ผ่านมา ของบริษัท ดีลอยท์
  ทู้ช โธมัทสุ (ประเทศไทย) จำกัด โดยเห็นว่าเป็นผู้มีความเข้าใจธุรกิจ ของบริษัทฯ เป็นอย่างดี
  ประกอบวิชาชีพด้วยความเป็นอิสระ
  เป็นกลางและส่งมอบงานตรงตามเวลาอย่างสม่ำเสมอเสนอจึงเห็นสมควรเสนอคณะกรรมการบริษัทนำเสนอ
  ที่ประชุมสามัญผู้ถือหุ้นประจำปี 2559 แต่งตั้งให้บริษัท ดีลอยท์ ทู้ช โธมัทสุ (ประเทศไทย) จำกัด
  เป็นผู้สอบบัญชีของบริษัทฯ ต่อไปอีกปีหนึ่งเป็นปีที่ 6

  นอกจากนั้น คณะกรรมการตรวจสอบได้ประเมินการปฏิบัติงานของตนเองในปี 2558
  ทั้งรายบุคคลและคณะตามกฎบัตรของคณะกรรมการตรวจสอบ และแนวปฏิบัติที่ดี
  ซึ่งผลการประเมินพบว่า คณะกรรมการตรวจสอบปฏิบัติหน้าที่ตามขอบเขต
  หน้าที่และความรับผิดชอบที่ได้รับมอบหมายจากคณะกรรมการบริษัทฯ
  ด้วยความรอบคอบและเป็นอิสระ และมีความเห็นในภาพรวมว่า บริษัทฯ
  มีการรายงานข้อมูลทางการเงินอย่างถูกต้อง
  มีการดำเนินงานภายใต้ระบบควบคุมภายในที่มีประสิทธิภาพ มีการบริหารความเสี่ยงที่มีประสิทธิผล
  ถือปฏิบัติตามกฎหมาย กฎ ระเบียบและข้อกำหนดที่เกี่ยวข้องกับการดำเนินธุรกิจของบริษัทฯ
  เปิดเผยรายการที่อาจมีความขัดแย้งทางประโยชน์อย่างครบถ้วน
  และมีการปฏิบัติงานที่สอดคล้องกับหลักการกำกับดูแลกิจการที่ดี

(นายสิทธิ ลีละเกษมฤกษ์)

ประธานคณะกรรมการตรวจสอบ